**Hunter** (з англ.: «паляўнічы») — беларускі разведвальна‑ўдарны беспілотны верталёт вытворчасці КБ «Беспілотныя верталёты» (былая «Індэла»). Можа прымяняцца ў складзе расійскага беспілотнага авіяцыйнага комплексу БАС-750.

Гісторыя
--------

Апарат быў прэзентаваны 23 чэрвеня 2021 года, у першы дзень міжнароднай зброевай выставе «MILEX—2021» у Мінску. Разам з ім дэбют быў і ў браневіка Volat V2. На першым паказе сімвалічную стужачку перарэзалі старшыня Дзяржкамваенпрама Дзмітрый Пантус, галоўны канструктар КБ «Беспілотныя верталёты» Уладзімір Чудакоў і старшыня Прэзідыума НАН Беларусі Уладзімір Гусакоў.

Выпрабаванні дрона, па стане на чэрвень 2022 года, усё яшчэ працягваліся.

Апісанне
--------

На выставе «Беларусь інтэлектуальная», БелЭкспа, 20 студзеня 2023.
### Агульнае

Беспілотнік прызначаны для работы ў гарадскіх умовах. Асноўнай задачай з’яўляецца знішчэнне агнявых кропак праціўніка ў цяжкадаступных месцах.

Да бартавой абароны адносяцца станцыя абароны ад радыёлакацыйных ракет, станцыя радыяцыйнага папярэджання і бар’ерны радар. Навігацыя ажыццяўляецца оптыка-электроннай інерцыяльнай сістэма, метэаралагічнай радыёлакацыйнай станцыяй і радыёвысотамерам. Кіраванне апарата ажыццяўляецца на наземнай станцыі кіравання (НСК). Яна здольна кіраваць двума беспілотнымі верталётамі адначасова для выканання парных баявых вылетаў, а таксама рэалізаваць ўнікальныя праграмныя сродкі апрацоўкі і прадстаўлення інфармацыі. У станцыю ўваходзяць перасоўны пункт, знешняя крыніца харчавання з бензінавым генератарам і заправачная станцыя на 800 літраў бензіну.

Машына цалкам рабатызавана, абсталявана 52 мікракантролерамі, унутры яе арганізавана нейрасеціва. Для выканання задачы ёй трэба толькі задаць мэту і кірунак. Аднак прымяненне зброі дронам магчыма выключна пры кантролі чалавека.

### Узбраенне

«Hunter» абсталяваны 7,62-мм кулямётам Калашнікава танкавай мадыфікацыі з боекамплектам у 550 патронаў, васьмю 57-мм некіравальнымі ракетамі і 16 супрацьтанкавымі бомбамі. Кулямёт здольны весці стральбу да 1,5 км. Ракеты ажыццяўляюць залп на адлегласць 1,8 км.

### Характарыстыкі

Працягласць палёту складае 9 гадзін пры максімальнай хуткасці 180 км/г. Лімітавая маса для ўзлёту — 750 кг, з якіх 200 можа складаць карысны груз. Апаратура дрона, у залежнасці ад тыпу і размяшчэння камеры, распазнае транспарт на адлегласці 7—9,2 км, а чалавека — 4,5—6,2. Далёкасць цэлеўказання складае 3 км.

Экспарт
-------

У чэрвені 2022 года СМІ паведамілі аб будучым з’яўленні ў расійскай арміі ўдарных верталётных беспілотнікаў. Газета «*Московский комсомолец*» пісала, што маса апарата складзе 750 кг пры 200 кг карыснай нагрузкі. Як адзначыў галоўны рэдактар выдання «*Беспилотная авиация*» Дзяніс Фядуцінаў, паколькі ў Расіі такіх дронаў няма, то гаворка можа ісці аб закупцы замежных мадэляў, а менавіта, беспілотнага лятальнага апарата «Hunter», які як раз падыходзіць пад апублікаваныя характарыстыкі. Паводле яго слоў, за апошнія гады беларускія распрацоўшчыкі здолелі істотна развіць свае кампетэнцыі ў галіне беспілотнай тэхнікі, таму для расіян іх вопыт быў бы каштоўны ў развіцці айчыннай прадукцыі. Фядуцінаў згадаў, што раней спецыялісты з Беларусі прыцягваліся да работы над больш лёгкім расійскім верталётным дронам *БАС-200*.

У жніўні на міжнародным ваенна-тэхнічным форуме «Армія-2022» была прэзентавана ўніверсальная беспілотная авіяцыйная сістэма *БАС-750* ад холдынгу «*Вертолёты России*». Кіраўнік карпарацыі «*Ростех*» Сяргей Чэмезаў заявіў, што гэта «*сумесны праект з нашымі беларускімі партнёрамі*».

Зноскі
------

1. 1 2 3  На выставке MILEX-2021 представили уникальный беспилотный вертолет «Hunter» Архівавана 19 ліпеня 2022. // Госвоенпромком : официальный сайт. — 23 июня 2021.
2. ↑  Видео на Ютубе
3. 1 2 3 4  HUNTER scout attack UAV helicopter military 2021 // Официальный Ютуб-канал КБ «Беспилотные вертолёты». — 2 июля 2022.
4. ↑  *Сергей Вальченко.* Белорусы помогут России создать беспилотный ударный вертолет // Московский комсомолец : газета. — 28 июня 2022.
5. ↑  На "Армии-2022" представили российско-белорусскую беспилотную систему // РИа Новости, 16 августа 2022

| ⛭Беспілотныя апараты Беларусі |
| --- |
| Наземныя апараты | Берсерк • Багамол • Вістл • Belarus А3523і |
| Лятальныя апараты | Беркут (АГАТ) • Беркут (Індэла) • Буравеснік МБ • Бусел • Грыф-1 • Індэла-6 • Індэла-9 • Індэла Інскай • Квадра • Кондар • Маскіт • Стэрх-БМ • Формула • Хантэр • Чыбіс |